पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश के लोक स्वास्थ्य एवं परिवार कल्याण मंत्री डॉ प्रभुराम चौधरी ने नगर के कोविड केयर सेंटरों के साथ 18 से 44 आयु वर्ग के लिए किए जा रहे टीकाकरण स्थल पर पहुंचकर जायजा लिया। सिटी हास्पिटल में टीकाकरण शुभारंभ कार्यक्रम के मौके पर स्वास्थ्य मंत्री डॉ चौधरी ने वैक्सीनेशन कार्य करने वालों की हौसला अफजाई करते हुए टीकाकरण कराने आए लोगों से चर्चा भी की।
इसके बाद स्वास्थ्य मंत्री डॉ प्रभुराम चौधरी ने अटल बिहारी वाजपेयी मेडिकल कॉलेज परिसर में निर्माणाधीन आक्सीजन प्लांट के निर्माण कार्य का भी जायजा लिया। स्वास्थ्य मंत्री डॉ चौधरी ने कोविड केयर सेंटर तथा वैक्सीनेशन केन्द्रों का जायजा लिया। स्वास्थ्य मंत्री डॉ चौधरी ने 45 आयु से अधिक वालों के टीकाकरण केन्द्र शेरपुरा में संचालित शासकीय कन्या उच्चतर माध्यमिक विद्यालय तथा टीलाखेड़ी में सरस्वती स्कूल परिसर में बनाए गए आइसोलेशन केन्द्रों का भी निरीक्षण किया है।
किल कोरोना अभियान के कार्यों की जानकारी ली
डॉ चौधरी ने मेउिकल कॉलेज में संचालित कोविड केयर सेन्टर में 60 आक्सीजन बेड बढ़ाए जाने के निर्देश कलेक्टर को दिए हैं। डॉ चौधरी ने किल कोरोना अभियान के तहत होने वाले कार्यों की भी जानकारी प्राप्त की है। इस दौरान विदिशा नपाके पूर्व अध्यक्ष मुकेश टंडन, भाजपा जिलाध्यक्ष डॉ राकेश जादौन, व्यापार महासंघ के पूर्व अध्यक्ष राजेश जैन मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn